ЛЕКЦИЯ 4
ҚОС КҮШТЕР ТЕОРИЯСЫ

Шамалары тең,бағыттары параллель, қарама-қарсы және әсер ету сызықтары бір түзудің бойында жатпайтын (F, F*) күштер жүйесі қос күш немесе күштер жұбы деп аталады. (сурет 1). Мұндай күштер жұбы, яғни екі күштен құралатын жүйе тең әсер етуші күшке келтірілмейді және тепе-теңдікте болмайды. 
Қос күш орналасқан жазықтықты қос күш әсерінің жазықтығы, ал жұп күштерінің әсер ету сызықтарының арасындағы ең қысқа қашықтық h қос күш иіні деп аталады.
Қос күштің денені айналдыру қабіліті жұп күштерінің шамасы және h иініне тікелей байланысты қос күш моментімен сипатталады. Қос күш моментінің шамасы оң немесе теріс таңбамен алынған күш модулі мен иіннің көбейтіндісіне тең. Қос күш моментін М немесе 

 деп белгілейміз. Онда

Егер қос күш денені сағат тілі айналысына кері бағытта (сурет 2а) айналдыруға тырысса жұп моментінің таңбасы оң, ал сағат тілі айналысымен бағыттас (сурет 2б).

Теорема:
     Қос күштің әсер ету жазықтығында орналасқан кез келген нүктеге қатысты алынған жұп күштері моменттерінің алгебралық қосындысы қос күш моментіне тең.

Қос күштің эквиваленттігі туралы теоремалар

1-теорема



Денеге әсерін сақтай отырып , қос күшті өзінің әсер ету жазақтығында жататын моменті берілген қос күш моментіне тең, басқа қос күшпен алмастыруға болады.
Қос күштің қасиеттері:
1) Қос күштің денеге әсерін өзгертпей, өзңнңғ әсер ету жазықтығында кез келген орынға көшіруге болады;

2) Берілген жұптың моментін сақтай отырып қос күштерін денеге әсерін өзгертпей, жұпты құрайтын күштердің модулін және иінін өзгертуге болады.
2-теорема



Қос күшті өзінің әсер ету жазықтығынан параллель басқа жазықтыққа тасымалдағаннан қос күштің денеге әсері өзгермейді.

Теоремалардың қорытынды:


Сонымен, екі теоремадан шығатын қорытынды: қос күштердің екі жұбы, моменттерінің шамасы және моменттерінің әсерінен дененің бұрылу бағыты бірдей болғанда эквивалентті болады.
Қос күштер жүйесінің тепе-тендігі
Бір жазықтықта орналасқан қос күштер жүйесінің денеге әсерін алмастыратын қос күшті тең әсерлі қос күш немесе қорытынды қос күш (жұп) дейді.

Теорема


    Бір жазықтықта әсер ететін қос күштер жүйесін осы жазықтықта жататын және моменті берілген қос күштер жүйесінің моменттерінің алгебралық қосындысына тең қос күшпен алмастыруға болады.

Қатты денеге иіндері h1, h2 … hn –ға тең  

 қос күштер жүйесі әсер етеді. Осы жұптардың моменттерін М1, M2, … Mn деп белгілейік.

Егер денеге бір жазықтықта жататын моменттері М1, М2, … Мn болатын n қос күштер жүйесі әсер етсе, онда теңәсерлі (қорытынды) қос күштің моментін былай жазуға болады:

Сонымен, бір жазықтықта орналасқан қос күштер жүйесі тепе-теңдікте болу үшін, қос күштер моменттерінің алгебралық қосындысы нөлге тең болуы қажет және жеткілікті:

